༄༅། །དྷཱིཿ༔ དང་པོ་ཐུགས་བསྙེན་ལ་སྔགས་ཀྱི་ལས་དྲུག་
གསུངས་ཏེ་ཐོགས་མར་སྟོང་པའི་སྔགས་རྣམ་བཅད་དང་བཅས་
པས་ལྷའི་སྔགས་ཀྱི་དང་པོ་མནན་པས་མཚོན་གྱིས་བསྣུན་པ་

ཐུགས་བསྙེན།
143
ལྟར་བརྒྱལ་ཞིང་ཁེངས་པ་བྲལ་ནས་དབང་དུ་འགྱུར་ཏེ་ཐོག་མར་
ཨོཾ་དང་མཐའ་རྟེན་དྲུག་སོ་སོར་སྦྱར་རོ། །ༀཧྣཕཊཿའདི་ལ་
འབུམ་ཕྲག་གཅིག་བཟླའོ། །དེ་ནས་རླུང་ཡིག་རྣམ་བཅད་བཅས་
པས་མནན་ཏེ། ཨོཾ་ཨྰཿཧཱུྃ འབུམ་བཟློས་པས་ལྷ་དེ་བསྐྱོད་ཅིང་
དབང་མེད་པར་རྣལ་འབྱོར་བས་ཕ་རོལ་འབེབ་ནུས་པར་འགྱུར་
རོ༑ ༑དེ་བཞིན་རྣམ་བཅད་བཅས་པའི་མེ་ཡིག་གིས་མནན་པ་
འབུམ་ཕྲག་གཅིག་གི། ཨྃ་རྨཿཔོཥཊཿ བཟླས་པས་ལྷ་དེ་བསྲེག་
པར་བྱེད། དེ་བཞིན་རྣམ་བཅད་དང་བཅས་པའི་ཆུས་མནན་པའི།
ༀ་ པྨ ་ནམཿ སྔགས་འབུམ་བཟླས་པས་མེས་ཚིག་པ་ལས་སློང་
བར་འགྱུར་རོ། །དེ་བཞིན་རྣམ་བཅད་དང་བཅས་པའི་ས྄་ཡིག་
གིས་མནན་པས་ཚིམ་ཞིང་ཤིན་ཏུ་རྒྱས་པར་འགྱུར་བ་ཡིན་ནོ། །
ཨོཾཨྰཿསྭཱ་ཧཱ དེ་བཞིན་སྔགས་ཀྱི་སྤྱི་བོར་ཐིག་ལེས་མནན་པས་
ལྷ་མཉེས་ནས་མཆོག་སྟེར་བར་འགྱུར་སྟེ། ༀམཾབཥཊཿ ལས་
དྲུག་པ་དེ་དག་རེ་རེ་བཞིན་འབུམ་ཕྲག་རེ་བཟླས་ལ་མཇུག་ཏུ་སོ
སཽའི་སྔགས་ཀྱིས་སྦྱིན་བསྲེག་ཁྲི་ཕྲག་རེ་སྟེ་ཁྲི་དྲུག་བྱའོ། །
དམིགས་པ་ནི་ལྷའི་ཐུགས་ཀར་བཟླ་བྱའི་སྔགས་དམིགས་པའོ། །
དེ་ལྷ་བསྙེན་ཐུགས་ཀྱི་བཟླས་པ་འོ། །དེ་ནས་ཨོཾ་མཉྫུ་ཤྲཱི་སྭཱ་ཧཱ ལྟ་
བུ་གསུང་གི་བསྙེན་པ་འབུམ་ཕྲག་བཅུ་དང་བཅུ་ཆའི་སྦྱིན་སྲེག་

144
སྒྲུབ་ཕྲིན་གྱི་སྐོར།
མི་ཕམ་བཀའ་འབུམ།
བྱ༑ དེ་ནས་མཚན་སྔགས་དགུ་པོ་ཚང་བ་སྐུའི་སྔགས་འབུམ་
ཕྲག་བརྒྱའམ་བྱེ་བ་གཅིག་བཟླ། འབུམ་བཅུའི་སྦྱིན་སྲེག་བྱ།
དེས་འགྲུབ་པར་འགྱུར་རོ། །ཞེས་གསུངས་པའི་དགོངས་པ་
བཞིན༑ ལས་དྲུག་རྫོགས་རྗེས་གསུང་དང་སྐུ་ཡི་བསྙེན་པ་ལྷན་
དུ་མཚན་སྔགས་འབུམ་ཕྲག་བཅུ་བཟླ། བཅུ་ཆའི་སྦྱིན་སྲེག་བྱ།
དེ་ནས་ཡང་སྙིང་ཨ་ར་པ་ཙ་འབུམ་ཕྲག་བརྒྱ་བཟླ། འབུམ་ཕྲག་
བཅུ་ཆའི་སྦྱིན་སྲེག་ཕུལ་ན་འཇམ་དཔལ་ཞི་བའི་བསྙེན་པ་རྒྱས་
པ་སོང་བ་ཡིན་པས་སྔགས་ཀྱི་ལས་ཡིད་བཞིན་དུ་འགྲུབ་པར་
འགྱུར་རོ། །བསྡུ་ན་གཞུང་ནས་བཤད་པའི་བསྙེན་ཚད་ཙམ་བྱས།
དེ་ལྟར་བསྙེན་པ་རྒྱས་པའམ་ཚད་ལྡན་ན་བསྡུས་པ་ནས་འཁྲུལ་
འཁོར་ཆེ་ཆུང་སོགས་ལས་ཀྱི་ཚོགས་རབ་འཇམས་ལ་དབང་
འབྱོར་ཞིང༌། ཏིང་ངེ་འཛིན་དང་ལྡན་པས་ཚུལ་བཞིན་བསྒྲུབས་
ན་ལྷག་པའི་ལྷས་དངོས་སུ་རྗེས་སུ་འཛིན་ཅིང་མཆོག་དང་ཐུན་
མོང་གི་གྲུབ་པ་མཐའ་དག་ཡིད་བཞིན་འགྲུབ་པར་འགྱུར་རོ། །
འདི་དག་ནི་གཙོ་བོར་དཔལ་ལྡན་དུས་ཀྱི་འཁོར་ལོའི་དགོངས་པ་
བཞིན་རྣམ་པར་ཕྱེ་སྟེ་བསྙེན་པའི་མན་ངག་ཟུར་དུ་གབ་པ་ཡིན་
ནོ༑ ༑ཨི་ཐི། མི་ཕམ་པས་སོ། །དགེའོ།།

ཚེ་བདག་བསྙེན་ཡིག
145